S-3107/2020

Dómur

Mál þetta, sem dómtekið var 19. júní 2020, er höfðað með ákæru, útgefinni af lögreglustjóranum á höfuðborgarsvæðinu 12. maí 2020, á hendur H-kk-þgf Þ-kk-þgf M-kk-þgf, kt. [...], [...], [...], fyrir eftirtalin umferðar og hegningarlagabrot, með því að hafa:

1. Sunnudaginn 19. janúar 2020 í verslun Krónunnar við Arnarnesveg í Garðabæ stolið matvælum og salernispappír, samtals að verðmæti kr. 14.188.

Telst brot þetta varða við 244. gr. almennra hegningarlaga nr. 19/1940.

2. Sunnudaginn 19. janúar 2020 ekið bifreiðinni [...] sviptur ökurétti og undir áhrifum áfengis (í blóði mældist vínandamagn 2,01 ‰) um Fífuhvammsveg í Kópavogi, við Dalveg, án þess að hlýða fyrirmælum lögreglu um að stöðva akstur, áfram austur Fífuhvammsveg og inn á Lindarveg, þar sem ákærði stöðvaði aksturinn.

Telst brot þetta varða við 5., sbr. 6. mgr. 7. gr., 1., sbr. 3. mgr. 49. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

3. Þriðjudaginn 28. janúar 2020 ekið bifreiðinni [...] sviptur ökurétti austur Stekkjarbakka í Reykjavík, við Höfðabakka.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Mánudaginn 10. febrúar 2020 ekið bifreiðinni [...] sviptur ökurétti vestur Bæjarháls í Reykjavík, að Bitruhálsi nr. 2, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Sunnudaginn 5. apríl 2020 ekið bifreiðinni [...] sviptur ökurétti um Norðurfell í Reykjavík, án þess að hlýða fyrirmælum lögreglu um að stöðva akstur, áfram að bifreiðastæði við verslun Kvikk í Suðurfelli, þar sem lögregla hafði afskipti af ákærða.

Telst brot þetta varða við 5., sbr. 6. mgr. 7. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 11. maí 2020, á hann að baki langan sakaferil sem nær aftur til ársins 1988. Ákærði hefur margítrekað sætt refsingu, meðal annars fyrir auðgunarbrot og umferðarlagabrot líkt og um ræðir í þessu máli. Það sem helst skiptir máli varðandi refsingu í þessu máli er að ákærði var dæmdur í fjögurra mánaða fangelsi 8. september 2008 fyrir akstur sviptur ökurétti og þjófnað. Hann gekkst síðan undir greiðslu sektar með viðurlagaákvörðun 25. júní 2009 fyrir fíkniefna og umferðarlagabrot. Næst var hann dæmdur í þriggja mánaða fangelsi með dómi 19. september 2011 fyrir þjófnað, akstur undir áhrifum áfengis og akstur sviptur ökurétti. Ákærði var síðan dæmdur í fjögurra mánaða fangelsi með dómi 29. maí 2012 fyrir þjófnað og akstur sviptur ökurétti. Þá var hann dæmdur í sextíu daga fangelsi 11. október 2012 fyrir akstur sviptur ökurétti en um var að ræða hegningarauka við fyrri dóm. Ákærði var síðan dæmdur í fjögurra mánaða fangelsi 9. maí 2016 fyrir akstur sviptur ökurétti. Loks var hann dæmdur í sextán mánaða fangelsi 11. desember 2019 meðal annars fyrir akstur sviptur ökurétti.

Við ákvörðun refsingar verður þannig miðað við að ákærði hafi með brotum sínum nú gerst sekur í sjötta sinn um akstur sviptur ökurétti og í annað sinn um akstur undir áhrifum áfengis og/eða ávana og fíkniefna, samanber ítrekunarramma 3. mgr. 71. gr. almennra hegningarlaga. Við ákvörðun refsingar verður að líta til þess að ákærði hefur skýlaust játað brot sín og verður það virt honum til refsimildunar.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 11 mánuði. Í ljósi þess að hér er um að ræða brot sem eru margítrekuð og með hliðsjón af sakaferli ákærða þykir ekki unnt að skilorðsbinda refsinguna.

Með vísan til lagaákvæða í ákæru er áréttuð ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, E-kvk-ef B-kvk-ef H-kvk-ef lögmanns, 136.640 krónur, að meðtöldum virðisaukaskatti, og 24.598 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf Þ-kk-nf M-kk-nf, sæti fangelsi í 11 mánuði.

Áréttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, E-kvk-ef B-kvk-ef H-kvk-ef lögmanns, 137.640 krónur og 24.598 krónur í annan sakarkostnað.

H-kvk-nf S-kvk-nf B-kvk-nf

11. október 2012 fyrir akstur sviptur ökurétti en um var að ræða hegningarauka við fyrri dóm. Ákærði var síðan dæmdur í fjögurra mánaða fangelsi 9. maí 2016 fyrir akstur sviptur ökurétti. Loks var hann dæmdur í sextán mánaða fangelsi 11. desember 2019 meðal annars fyrir akstur sviptur ökurétti.

Við ákvörðun refsingar verður þannig miðað við að ákærði hafi með brotum sínum nú gerst sekur í sjötta sinn um akstur sviptur ökurétti og í annað sinn um akstur undir áhrifum áfengis og/eða ávana og fíkniefna, samanber ítrekunarramma 3. mgr. 71. gr. almennra hegningarlaga. Við ákvörðun refsingar verður að líta til þess að ákærði hefur skýlaust játað brot sín og verður það virt honum til refsimildunar.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 11 mánuði. Í ljósi þess að hér er um að ræða brot sem eru margítrekuð og með hliðsjón af sakaferli ákærða þykir ekki unnt að skilorðsbinda refsinguna.

Með vísan til lagaákvæða í ákæru er áréttuð ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, E-kvk-ef B-kvk-ef H-kvk-ef lögmanns, 136.640 krónur, að meðtöldum virðisaukaskatti, og 24.598 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf Þ-kk-nf M-kk-nf, sæti fangelsi í 11 mánuði.

Áréttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, E-kvk-ef B-kvk-ef H-kvk-ef lögmanns, 137.640 krónur og 24.598 krónur í annan sakarkostnað.

H-kvk-nf S-kvk-nf B-kvk-nf